Filmens handling utspiller seg mot slutten av 1800-tallet på en velstående gård i Sverige. I sentrum av historien finner vi den døende Agnes (Harriet Andersson). I tillegg møter vi hennes to søstre, Karin (Ingrid Thulin) og Maria (Liv Ullmann), samt tjenestepiken Anna (Kari Sylwan). Ettersom historien utfolder seg dukker det opp gamle intriger som ikke har grodd; utroskap, misunnelse, misnøye, med mere. Selv om en av søstrene ligger for døden, vris spenningen mot de mange ukjente hemmelighetene og de konfliktene som bryter ut.